open-index/open-wikipedia-markdown huggingface dataset:
דון ג'ון

**דון ג'ון** (באנגלית: **Don Jon**) הוא סרט אמריקאי מסוגת הקומדיה רומנטית משנת 2013. את הסרט ביים וכתב ג'וזף גורדון-לוויט שגם משחק בתפקיד הראשי כשלצידו מככבות סקרלט ג'והנסון וג'וליאן מור, עם רוב בראון, טוני דנזה, גלנה הדלי וברי לארסון כשחקני משנה.

## עלילה
העלילה בסרט עוקבת אחר ג'ון מרטלו, צעיר ממוצא איטלקי שעובד כברמן, מבלה במועדונים עם בחורות, ומכור לפורנו. הוא פוגש בברברה והשניים מפתחים קשר רומנטי. ברברה, שמתגלה כטיפוס שתלטן מאוד, מגלה שג'ון צופה בפורנו ודורשת ממנו להפסיק. ג'ון אומר לה שיפסיק, אך היות שכאמור הוא מכור ומתקשה מאוד להפסיק - הוא ממשיך במנהגו. ג'ון לא מוחק את היסטורית הגלישה מדפדפן האינטרנט, וברברה שמגלה זאת (כמו גם את העובדה שהוא ממשיך לנקות את ביתו בעצמו ולא שוכר עוזרת בית כפי שדרשה ממנו) מגיבה בסערה ועוזבת אותו. בין היתר סוקר הסרט תהליך של התבגרות בו עובר הגיבור משאיפה לשלמות וסבל בחייו, להתגמשות במרבית עיסוקיו וכך בעצם הוא מתחיל באמת ליהנות מהחיים. ג'ון משלים תואר שלא סיים, ובלימודים הוא פוגש את אסתר המבוגרת מברברה, אשר מגלה בגרות ופתיחות רבה יותר בכל הקשור למין וזוגיות, ומפתח איתה מערכת יחסים.

## צוות השחקנים
* ג'וזף גורדון-לוויט בתור ג'ון מרטלו ג'וניור
* סקרלט ג'והנסון בתור ברברה שוגרמן
* ג'וליאן מור בתור אסתר
* טוני דנזה בתור ג'ון מרטלו סניור
* גלנה הדלי בתור אנג'לה מרטלו
* ברי לארסון בתור מוניקה מרטלו
* רוב בראון בתור בובי
* ג'רמי לוק בתור דני
* פול בן-ויקטור בתור כומר
* לינדזי ברוד בתור לורן
* אן האת'וויי בתור אמילי לומברדו
* צ'נינג טייטום בתור קונר ורו
* מייגן גוד בתור שחקנית הוליווד
* קובה גודינג ג'וניור בתור שחקן הוליווד
* שרה דומונט בתור בחורה בשמלת פאייטים
* איטליה ריצ'י בתור ג'ינה

## פיתוח
פיתוח הסרט החל ב-2008, כאשר גורדון-לוויט כתב הערות מוקדמות על הסרט. ריאן ג'ונסון נתן חוות דעת במהלך תהליך הכתיבה וסקר כמה קטעים של הסרט. כריסטופר נולאן הזהיר את גורדון-לוויט מפני התפקיד הכפול - גם במאי וגם כוכב הסרט - בשל המאמץ הנוסף והאתגרים הרבים הכרוכים בכך.

הצילומים העיקריים לסרט החלו במאי 2012.

### [[סיווג צפייה|סיווג]]
בארצות הברית, הסרט זכה במקור לאישור NC-17 (הצפייה אסורה מתחת לגיל 17), עקב פורנוגרפיה מפורשת שג'ון צופה במהלך הסרט. גורדון-לוויט החליט להסיר כמה מהסצנות הגרפיות יותר כדי להגיע לדירוג R (צפייה מותרת מתחת לגיל 17 רק בליווי הורה), כי הוא הרגיש שהדירוג המקורי יגרום לאנשים לחשוב שהסרט עוסק בפורנוגרפיה.

## הכנסות
הסרט גרף 24.5 מיליון דולר בצפון אמריקה ו-16.5 מיליון דולר מחוצה לה, בסך כולל של 41 מיליון דולר ברחבי העולם.

## קישורים חיצוניים

* 
* 

## הערות שוליים

קטגוריה:סרטי 2013
קטגוריה:סרטי קומדיה רומנטית
קטגוריה:סרטי קומדיה אמריקאיים
קטגוריה:סרטים שצולמו בניו ג'רזי
הפלא השמיני של העולם

**הפלא השמיני של העולם** הוא ביטוי המשמש לתאר תופעה בלתי רגילה ומשווה אותה לרשימת שבעת פלאי תבל של העולם העתיק.

## תויגו כפלא השמיני של העולם
### אתרים טבעיים
[ממוזער|200px|שמאל|פסגת ה"מיטרה" ב[מילפורד סאונד, ניו זילנד]]
[ממוזער|200px|שמאל|ה[סיגירייה בסרי לנקה]]
* מילפורד סאונד, ניו זילנד - כונה על ידי רודיארד קיפלינג
* הגשר הטבעי בווירג'יניה - כונה על ידי ויליאם ג'נינגס ברייאן
* סוללת הענק, צפון אירלנד, הממלכה המאוחדת
* מפלי בורניי, קליפורניה - כונה על ידי תאודור רוזוולט
* הפארק הלאומי גרוס מורן, ניופאונדלנד ולברדור, קנדה
* נדידת הגנו הגדולה במסאי מארה, קניה
* האולורו באוסטרליה

### מבנים לפני המאה ה-20
[ממוזער|200px|שמאל|[טרסות האורז של הקורדילרה הפיליפינית]]
[ממוזער|200px|שמאל|[אנגקור ואט, אנגקור, קמבודיה]]
* גשר קינזואה (1882), פנסילבניה
* החומה הגדולה של סין
* טאג' מהאל, הודו
* סטונהנג', הממלכה המאוחדת
* מאצ'ו פיצ'ו, פרו
* טרסות האורז של בנאווה, הפיליפינים
* חדר הענבר בארמון יקטרינה, סנט פטרסבורג, רוסיה
* אל אסקוריאל, ספרד
* הכנסיות החצובות של לליבלה, אתיופיה
* האובליסק של אקסום, אתיופיה
* סיגירייה, סרי לנקה
* הארמון המלכותי של אמסטרדם, הולנד
* פסל החירות, נמל ניו יורק, ארצות הברית
* אנגקור ואט, קמבודיה
* פסלי המואי באי הפסחא, צ'ילה
* צבא הטרקוטה, סין

### מבנים במאה העשרים
[ממוזער|200px|שמאל|[בית האופרה של סידני, אוסטרליה]]
* בניין אמפייר סטייט, ניו יורק, ארצות הברית
* איי התמרים, דובאי
* תעלת פנמה
* בית האופרה של סידני, סידני, אוסטרליה
* מחסום התמזה, לונדון, אנגליה
* הגנים הבהאיים, הר הכרמל, חיפה, ישראל
* סכר שלושת הערוצים בחוביי, סין
* תחנת החלל הבינלאומית
* הנהר המלאכותי העצום, לוב

### אישים
* אנדרה הענק

### דמויות
* קינג קונג

## ראו גם
* שבעת פלאי תבל החדשים
* רשימת פלאי תבל

## הערות שוליים

+
אלברטצרטופס

ממוזער|240px|איור של אלברטצרטופס
**אלברטצרטופס** (שם מדעי: *Albertaceratops*) הוא סוג של דינוזאור ממשפחת הצרטופסיים - הדינוזאורים בעלי הקרניים. האלברטצרטופס חי באמריקה הצפונית בקרטיקון העליון בגיל הקמפן. שרידיו נתגלו באלברטה, קנדה ועל שמה הוא קרוי.

## תיאור ומאפיינים

האלברטוצרטופס היה דינוזאור ממשפחת הצרטופסיים. הוא היה בעל אגן דמוי עוף והלך על כל ארבע רגליו. ראשו היה גדול ועוטר בעטרה (frill) בעלת חלונות בעצם שמקצהה העליון בלטו שני זיזים קצרים שהזדקרו כלפי מעלה. בניגוד לרוב בני תת-משפחת הצנטרוזאורים (צנטרוזאוריים) לאלברטוצרטופס היו קרני גבה מפותחות. במקום קרן אף היה לו בליטה גרמית קהה, בדומה לפכיריינוזאורוס. בעקבות גילוי צרטופסיים חדשים, בעיקר מהצנטרוזאורים הסיקו הפלאונטולוגים ששתי קרני גבה מפותחות היה מאפיין משותף לכל הצרטופסיים (basal feature) וצנטרוזאורינאים מתקדמים יותר איבדו מאפיין בעת התפתחותם לטובת זיזים על העטרה וקרן אף ארוכה או גדולה.

אורכו היה כ-6 מטרים ומשקלו כשל קרנף.

האלברטצרטופס היה צמחוני וניזון מצמחייה נמוכה. פיו המצויד במקור חזק וסוללת שיניים חותכות יכול היה לטפל גם בצמחייה קשה. לפי ניתוח פילוגנטי שערך מייקל ראיין, האלברטוצרטופס הוא כנראה מהצנטרוזאוריים הקדומים והבסיסיים ביותר.

## גילוי

אלברטצרטופס ידוע מגולגולת שלמה שנתגלתה באלברטה, קנדה, בחווה של ססיל נסמו (Cecil Nesmo) ב-2001 (ועל שמו קרוי שם המין *A. nesmoi*). הוא תואר וסווג כמין חדש רק ב-2007 על ידי מייקל ראיין.

## קישורים חיצוניים

* 
* ציור דיורמה מאת Julius T. Csotonyi
* איור שלד של אלברטצרטופס מאת סקוט הארטמן

* כתבה על ססיל נסמו מעיתון Calgary Sun, 2007

## הערות שוליים

[ממוזער|מרכז|300px|איור של אלברטוצרטופס לצד [קורונוזאורוס.]]

קטגוריה:טקסונים שתוארו בידי מיכאל ריין
קטגוריה:בעלי חיים שתוארו ב-2007
קטגוריה:צנטרוזאורים
קטגוריה:קנדה: פלאונטולוגיה
קטגוריה:מאובני טקסונים שתוארו ב-2007
הפרעה נוירו-התפתחותית

**הפרעות נוירו-התפתחותיות** (באנגלית: **Neurodevelopmental disorder**) הן לקויות בגדילה והתפתחות המוח או מערכת העצבים המרכזית. הפרעות אלו באות לידי ביטוי לראשונה בתקופת ההתפתחות. כלומר, במהלך גילאי הילדות.

הפרעות נוירו-התפתחותיות מאופיינות בפגיעה בתפקוד האישי, החברתי, האקדמי או התעסוקתי.
הן יכולות להשפיע על הרגש, יכולות הלמידה, שליטה עצמית וזיכרון.

## התפתחות והשפעה
הפרעה נוירו-התפתחותית מופיעה בשלבי ההתפתחות המוקדמים, לרוב עוד לפני הכניסה לבית הספר.
הפרעות שנחשבות כנוירו-התפתחותיות ביסודן, או שיש להן השלכות נוירו-התפתחותיות כשהן מופיעות בינקות ובילדות.
הפרעות נוירו-התפתחותיות קשורות ברמות שונות של קושי ויכולות להשפיע משמעותית על חייו של הפרט ושל משפחתו.

הפרעה נוירו-התפתחותית יכולה לבוא לידי ביטוי במגוון דרכים ובטווח חומרה רחב, הנע בין קשיי למידה או הנמכה בתפקודים ניהוליים ועד לפגיעות גלובליות בכישורים חברתיים או באינטליגנציה.

## הפרעות נוירו-התפתחותיות על פי [[DSM 5]]
המצבים הבאים מוגדרים כהפרעה נוירו-התפתחותית על פי 5 DSM:
* **הפרעות שכליות**
** לקות שכלית (או "מוגבלות שכלית התפתחותית")
** Global Developmental Delay 
* **הפרעות תקשורתיות** 
** לקות שפה
** Speech Sound Disorder 
** Childhood-Onset Fluency Disorder (גמגום)
** Pragmatic language impairment 
** Unspecified Communication Disorder
* **[[הספקטרום האוטיסטי]]**
** הספקטרום האוטיסטי כולל: אוטיזם, תסמונת אספרגר
* **[[הפרעת קשב ריכוז והיפראקטיביות]]**
* **[[לקות למידה]]**, הכוללת פגיעה באחד או יותר מהתחומים הבאים:
** קריאה - במהדורות קודמות נכלל בדיסלקסיה 
** הבעה בכתב - במהדורות קודמות נכלל בדיסגרפיה
** מתמטיקה - במהדורות קודמות נכלל בדיסקלקוליה
* **הפרעות ב[[המערכת המוטורית|מוטוריקה]]** 
** דיספרקסיה התפתחותית
** הפרעת תנועה סטריאוטיפית Stereotypic movement disorder 
** תסמונת טורט
** הפרעות טיקים Tic disorder 
* **הפרעות נוירו-התפתחותית אחרות** - משמשת לתיאור מצבים שבהם הקלינאי מעוניין לציין את הסיבה לכך שהסימפטומים לא עונים על הקריטריונים של ההפרעות הנוירו התפתחותיות המוגדרות. סיבות מסוג זה יכולות להיות:
** הפרעות גנטיות כמו תסמונת X שביר, תסמונת רט או טרשת גבשושית.
** מצבים רפואיים כמו אפילפסיה
** גורמים סביבתיים כמו תסמונת אלכוהול עוברית או משקל נמוך מאוד של הילוד.

## תחלואה נלווית

לעיתים קרובות הפרעה נוירו-התפתחותית אחת מופיעה יחד עם הפרעה נוירו-התפתחותית אחרת. מצב מסוג זה מכונה תחלואה נלווית או תחלואה כפולה.

דוגמאות נפוצות לכך הן השילוב בין הספקטרום האוטיסטי ללקות שכלית, כמו גם השילוב בין הפרעת קשב ללקות למידה. עבור מקרים אלו יש לפנות לאנשי המקצוע המתמחים בכל אחד מהגורמים לצורך אבחון וטיפול מותאמים. כתוצאה מכך ישנם מצבים בהם נדרשת התערבותו של יותר מאיש מקצוע אחד.

## ראו גם
* תאוריית ההתקשרות
* התפתחות גופנית בינקות
* אפיגנטיקה
* מיקרוצפליה
* נוירופסיכולוגיה
* טרטולוגיה
* מומים מולדים
* שיתוק מוחין
* אוטיזם והפרעת קשב ופעלתנות יתר

## קישורים חיצוניים

## הערות שוליים

קטגוריה:מחלות מערכת העצבים
קטגוריה:פסיכולוגיה התפתחותית
כונתילה

**כּוּנְתִּילֶה** (ערבית: **كونتيلة**) היא תחנת דרכים קדומה הנמצאת בצומת דרכים במזרח סיני, באגנו העילי של נחל פארן, כחמישה קילומטרים ממערב לגבול ישראל–מצרים. הצומת מחבר את דרב אל-ע'זה (הדרך מאילת לעזה ולאל עריש) עם דרב אל-חג'. ליד התחנה באר שופעת מים. באזור נמצאו שרידים מהתקופה הביזנטית. בתקופת המנדט הבריטי הוקמה במקום תחנת משטרה ובעת השלטון המצרי היה במקום בסיס צבאי. בשנות הסכסוך הצבאי בין ישראל ומצרים אירעו בכונתילה מספר התנגשויות בין צה"ל והצבא המצרי.

לא רחוק משם נמצאת כונתילת עג'רוד. כדי להבדיל בין השתיים מכנים המקומיים את כונתילה בשמה המלא - "כונתילת ג'ראפי" (ג'ראפי הוא נחל פארן).

ליד משטרת כונתילה זיהה הגאולוג הבריטי שו (Shaw), במהלך המיפוי הגאולוגי של הנגב בשנות ה-40 של המאה ה-20, משקעים אגמיים. זהו "פרט כונתילה" המורכב מחומרי סחף דקי גרגר המשולבים בתלכידי נחלים שבהם נסחפו ושקעו חלוקים עד לגודל של 40–50 ס"מ. בחתך זה משולבים גם משקעים אגמיים שהתפתחו במספר אתרים בנגב הדרומי ובערבה.

## היסטוריה
מספר חוקרים מזהים את כונתילה עם "גֶרָסָה", יישוב הנזכר אצל תלמי, גאוגרף בן המאה ה-2, ואף במפת פויטינגר מן התקופה הרומית.

בגלל החיץ הטופוגרפי שיוצר הר הנגב המרכזי, המקום נמצא על הדרך מעזה, דרך קוסיימה, לעקבה. וכן על דרב אל חג', דרך עולי הרגל ממצרים למכה. ובנוסף לכך, היה על גבולה הדרומי של ארץ ישראל המנדטורית. על כן הוקמה בו תחנת משטרה.

### כונתילה במלחמות ישראל–מצרים
לאחר מלחמת העצמאות הקימו המצרים מספר מחנות צבא ומוצבים סביב בניין משטרת כונתילה כחלק ממערך ההגנה שלהם על גבול ישראל–מצרים.

ב-27 באוקטובר 1955 יצא צה"ל למבצע "אגד". גדוד 890 בפיקוד אריאל שרון פשט על משטרת ומוצבי כונתילה. לאחר מסע רגלי לילי וקרב קצר, כבש הכוח הישראלי את המשטרה, פוצץ אותה ושב לשטח ישראל. למצרים היו 17 הרוגים, שישה פצועים ו-29 שבויים. לצה"ל היו שני הרוגים ושני פצועים.

ב-29 באוקטובר 1956, כחלק מפתיחת מלחמת סיני, כבשה חטיבה 202 את מתחמי כונתילה. הכוח הישראלי המשיך במסע רכוב על גבי זחל"מים מערבה, כבש את ת'מד ואת נח'ל וחבר אל גדוד 890 שהוצנח בפתחו המזרחי של מעבר המיתלה.

במהלך תקופת ההמתנה שקדמה למלחמת ששת הימים נערכה חטיבה 8 הישראלית, בפיקודו של אלברט מנדלר מול גיזרת כונתילה והיוותה כח הטעיה צה"לי כנגד הצבא המצרי בחזית סיני. ההטעיה הובילה לריכוז כוחות שריון מצרים רבים מול חטיבה 8 ובכך אפשרה למעשה את ההבקעה הצה"לית בצפון חצי האי ובמיוחד בקרב אום-כתף.

בלילה שבין 5 ל-6 ביוני חצה גדוד 129 של חטיבה 8 את הגבול והתקדם לעבר מערכי הדיוויזיה ה-6, בפיקודו של סעד א-שאזלי. בקרב שריון שהתפתח הושמדו טנקים מצרים רבים, בעוד לגדוד 129 נפגעו 2 טנקים בלבד. לאחר הקרב חזר גדוד 129 לתחומי הקו הירוק.

בהמשך הלחימה הועברה עיקר כוח חטיבה 8 לפיקוד צפון ואילו בסיני נשאר כח מוקטן של החטיבה (גדוד 89 ושתי פלוגות טנקים של גדוד 129), בפיקודו של סגן מפקד החטיבה מרדכי (מוטקה) בן-פורת. ב-7 ביוני כבש הכוח הישראלי את כונתילה והמשיך להתקדם עד לאזור נח'ל שם ניהל מארב שריון יחד עם כוחות אוגדה 38, בפיקודו של אריאל שרון, מול שריון מצרי נסוג.

## לקריאה נוספת
*מדריך ישראל, סיני וחבל עזה, הוצאת כתר ומשרד הביטחון-ההוצאה לאור, 1979, עמ' 73–74

## קישורים חיצוניים
* יואב אבני, מדרשת שדה בוקר, סלע, נוף ואדם בהר הנגב בשני מיליוני השנים האחרונות, ינואר 2005

## הערות שוליים

קטגוריה:סיני
קטגוריה:מצרים: היסטוריה
קטגוריה:מלחמת סיני
שלושה ואחת

**שלושה ואחת** הוא סרט קולנוע ישראלי של הבמאי מיכאל קאליק משנת 1975. הסרט עוסק בפער הדורות בין אבות ובנים בחברה הישראלית בתחילת שנות ה-70. הסרט מתאר פלמחניק מזדקן המתפכח מערכיו הישנים אל מול תהליך החומרנות בחברה הישראלית ואת מערכת היחסים שלו עם בניו. כל זאת, על רקע נופי ים סוף, חופי אילת ומזרח סיני. הסרט נחל כישלון חרוץ בבתי הקולנוע בישראל, ובכך הסתיימה ה"קריירה" הישראלית של הבמאי שעלה מברית המועצות, בה נחשב לבמאי קולנוע בולט. קאליק נשאר בישראל אך מיעט בפעילות קולנועית.

## עלילה
מסגרת העלילה מתבססת על הסיפור הקצר של מקסים גורקי "מלווה" (1897), שעובד ב-1956 לסרט הסובייטי המצליח, "Мальва" . יוסק'ה בן-דור (אורי לוי) הוא איש עסקים מבוסס, פלמחניק בעברו, שאינו מוצא את עצמו בישראל של 1973. הוא סולד מהחומרנות ואיבוד הערכים  נוטש את משפחתו ויורד לחיות באילת. אהובתו בחופי אילת היא מרווה (יונה אליאן), צעירה יפהפייה, חופשייה ברוחה ומסובכת בנפשה. למקום מגיע בנו, אבשלום (אסי דיין) וגם הוא מנהל מערכת יחסים עם מרווה. למרווה, שאינה יודעת במי לבחור, באב או בבן, יש גם אהוב שלישי; אלי ההיפי המסומם (אבישי אביבי). הגיבורים מבלים את זמנם בחופי אילת ומזרח סיני תוך התלבטויות בקשר לעתידם האישי ולמצב החברה בישראל. הסרט נחתם בתמונה מגיוס המילואים בפרוץ מלחמת יום הכיפורים.

## שחקנים

## הפקה וביקורת
מעלייתו לישראל ב-1971, ניסה הבמאי קאליק לגייס כסף להפקת סרט חדש שיצולם בישראל. הוא הצליח לגייס כסף בהלוואות אישיות בסיוע ממשרד הקליטה, מהסוכנות היהודית וממעבדות ברקי פטה המפריס (לשעבר, סרטי גבע) ותקציב הסרט עמד על 750 אלף ל"י. הסרט צולם באביב 1974 בסמוך לבריכת השמש שמדרום לטאבה, וכלל סצנות בעירום מלא.
 

מבקרי הקולנוע הישראלים קטלו את הסרט. זאב רב נוף כתב ב"דבר": "אין לקאליק שום זיקה לעלילה עצמה, לרקע החברתי והאנושי של הארץ, לשפה העברית. אין גם זכר להשראה, למעוף, לגיבוש סגנוני-אישי. בקיצור, סרט שלא היה צריך להיעשות כלל;" הסרט התקבל באדישות גם בקרב הקהל הישראלי ולאחר שבועות בודדים ירד מהמסכים. יחד עם סרטו של דן וולמן, "מיכאל שלי", היה "שלושה ואחת" מועמד מטעם ישראל לפסטיבל קאן, אולם שני הסרטים לא נתקבלו לפסטיבל.

## קישורים חיצוניים

* , 
* 
* קטע קצר מהסרט בסרטו האוטוביוגרפי של אסי דיין, "החיים כשמועה", פרק ב', דקות 11:00-10:00 בסרט. **אזהרה: הקטע מכיל תמונות עירום**.

## הערות שוליים

קטגוריה:סרטי 1975
קטגוריה:סרטי דרמה ישראליים
קטגוריה:סרטים ישראליים משנת 1975
ברברה ברזין

**ברברה ברזין** (נולדה ב-22 ביוני 1960) היא מעצבת פנים ישראלית.

## ביוגרפיה
נולדה בוורשה, למשפחת מהגרים מליטא. בגיל 10 חודשים עלתה עם הוריה לישראל לעיר רמת גן, שם היא מתגוררת גם כיום.

ברזין היא בוגרת הסדנא לעיצוב ואדריכלות. היא תכננה מעל 1500 פרויקטים בישראל, בהם דירות, בתים פרטיים ומוסדות ציבור. התחילה את דרכה המקצועית כמתכננת ומנהלת פרויקטים במשרדה של עדה כרמי-מלמד. ב-1998 הקימה יחד עם שותפתה רקפת שוהם את הסטודיו להכשרת מעצבי פנים "ברזין שוהם". ב-2013 פרשה שותפתה, והסטודיו נקרא כעת על שמה בלבד.

בשנים האחרונות משמשת ברזין כמרצה במוסדות ובארגונים רבים, ועבודותיה פורסמו במגזינים שונים. כותבת מאמרים במגזינים מקצועיים לעיצוב.

בשנת 2009 שימשה כשופטת בתוכנית הריאליטי "הבלוק" של ערוץ 10 ביחד עם ירון טל.

בשנת 2010 הגישה בערוץ 10 את הסרט התיעודי "נשים בשלות, גברים צעירים", שבו חקרה את תופעת הקוגריות.

בשנת 2016 העבירה סדנה לאדריכלים בפנמה סיטי-קוסקו וייחו בנושא עיצוב פנים מודרני ועדכני בבתים עתיקים לשימור מהמאה ה-16.

## קישורים חיצוניים
* 
* 
* לימור גולדשטיין, מעצבים תרבות - תוכנית מס' 7 - ברברה ברזין, באתר YouTube, ערוץ 10, אפריל 2014

## הערות שוליים

קטגוריה:בוגרות אורט טכניקום
קטגוריה:בוגרי אורט טכניקום
קטגוריה:ישראליות ילידות פולין
קטגוריה:ישראלים ילידי פולין
קטגוריה:מעצבות ישראליות
קטגוריה:מעצבים ישראלים
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראלים שנולדו ב-1960
קטגוריה:ישראליות שנולדו ב-1960
יוחנן לוריא

רבי **יוחנן לוריא** (אלזס, ה'ר' 1440 בערך, - ה'רע"ד 1514) היה רב, ראש ישיבה, דרשן ופרשן מקרא. מגדולי רבני דורו.

## ביוגרפיה
נולד בסביבות שנת ה'ר' (1440) באלזס, חבל צרפתי הגובל בשטחי גרמניה ושווייץ; אז, חלק מהאימפריה הרומית הקדושה. הוריו שלחוהו ללמוד תורה בישיבותיה של גרמניה, ומשהשלים את לימודיו חזר לארץ מולדתו והיה לרבן של כמה קהילות יהודיות בחבל אלזס. שיא פעילותו היה בסוף המאה ה-15 ובתחילת המאה ה-16, אז התיישב בה והקים בה ישיבה ברישיון ממשלתי.

אביו, הרב אהרן לוריא, היה מידידיו של המהר"ם מינץ שעמד עמו בקשרי מכתבים. בחלק מהמכתבים מזכיר המהר"ם מינץ את בנו יוחנן, ואחרי מות אביו המשיך להתכתב עם הבן. משפחתו משפחת לוריא הייתה מפורסמת ומיוחסת לרש"י וממנו לדוד המלך.

אחיו, הרב יחיאל לוריא היה רבה הראשון של בריסק דליטא הידוע בשמו, אבי סבו של המהרש"ל.

## יצירתו
* ספר מוסר בשם "הדרכה". כתבי יד רבים שלו נשתמרו, דבר המראה על תפוצתם הרבה; חלקם נמצאים בבית הספרים הלאומי בירושלים. נדפס לראשונה בקראקא ה'שנ"ז (1597).
* ספר "משיבת נפש", פרשנות בסגנון אגדתי על התורה, המבוססת על דרכו של רש"י בפרשנות המקרא. לספר צורפו סיכומי ויכוחים שניהל עם נוצרים כדי להפריך את טיעוניהם נגד היהדות. כתבי יד נפרדים של חלק פולמוסי זה, נקראו "תשובת המינים"
*:ספר זה מצוטט רבות על ידי חכמי אשכנז בדורות שאחרי המחבר, כמו רבי נפתלי הירץ טריוויש מפרנקפורט, ורבי נתן שפירא מהורדנה. בדור שאחריהם, רוב הספריות הפרטיות רכשו ספרי דפוס, וכתבי היד הפכו לנדירים. מסיבה זו, "משיבת נפש" שלא נדפס, נדחק וירד מסדר יומם של תלמידי החכמים. יצא לאור מכתבי יד בעריכת הרב יעקב הופמן, ירושלים: מכון ירושלים, תשנ"ג. מהדורה שנייה מתוקנת, תשנ"ח.

## לקריאה נוספת
* חיים הלל בן-ששון, **משנתו החברתית של ר' יוחנן לוריא**, ציון, כז (תשכ"ב), עמ' 166–198.
* יעקב הופמן, **ספר "משיבת נפש" לרבינו יוחנן לוריא**, מוריה, גיליון קכט-קל, תשמ"ב
* אברהם חבצלת, **רבינו יוחנן לוריא**, בתוך: **משיבת נפש**, ירושלים, תשנ"ג. עמ' 13–22.

## קישורים חיצוניים
* 
* 
* 

## הערות שוליים

קטגוריה:פרשני המקרא
קטגוריה:מחברי ספרי מוסר ומחשבה
קטגוריה:שטרסבורג: רבנים
קטגוריה:ראשוני האחרונים
קטגוריה:משפחת לוריא
קטגוריה:ילידי 1450

קטגוריה:נפטרים ב-1514
קטגוריה:יהודי אשכנז במאה ה-15
קטגוריה:יהודי אשכנז במאה ה-16
יריעת גרסמן

בגאומטריה אלגברית, **יריעת גראסמן** (או **גראסמניאן**) היא יריעה אלגברית פרויקטיבית חלקה \operatorname{Gr}(k,V), שהנקודות שלה נמצאות בהתאמה למרחבים מממד (אפיני) קבוע k במרחב וקטורי V. לדוגמה, \operatorname{Gr}(1,V) אינו אלא המרחב הפרויקטיבי {\mathbb P}V. אם V מרחב מממד n, יריעת גראסמן, שמקובל לסמן אותה גם ב-{\mathbb G}^{n,k}, משוכנת (על ידי שיכון פלוקר) במרחב הפרויקטיבי {\mathbb P}^{\binom{n}{k}-1}. נקראת על שם הרמן גראסמן.

יריעות גראסמן מופיעות באופן טבעי במחקר של יריעות חלקות, משום שאם M היא היריעה מממד k ומשוכנת במרחב האפיני ה-n ממדי, אז המרחב המשיק בכל נקודה הוא תת-מרחב k ממדי של {\mathbb R}^n, כך שהמרחב המשיק מגדיר העתקה רציפה מ-M אל יריעת גראסמן \operatorname{Gr}(k,n). את הרעיון הזה אפשר להכליל לאגד משיק כללי.

## דוגמאות

הדואליות בין מרחבים מממד k למרחבים מממד n-k (שהיא הדואליות בין קבוצות משוואות למרחבי פתרונות), מראה כי \operatorname{Gr}(n-k,n) \cong \operatorname{Gr}(k,n).

כאמור, אם k=1, אז \operatorname{Gr}(1,n) \cong {\mathbb P}^{n-1}. בפרט, אם k=1 ו-n=3, היריעה מקודדת את הישרים דרך הראשית במרחב התלת־ממדי, ואינה אלא המישור הפרויקטיבי. הדוגמה הפשוטה ביותר שאינה מרחב פרויקטיבי, היא היריעה \operatorname{Gr}(2,4) של המישורים דרך הראשית במרחב הארבעה ממדי.

## תיאור כמרחב הומוגני

החבורה הליניארית הכללית \operatorname{GL}_n(F) פועלת טרנזיטיבית על אוסף התת-מרחבים מממד k. המייצב של תת-מרחב הוא התת-חבורה הפרבולית של מטריצות הבלוקים H_k = \left(\begin{array}{cc}* & * \\ 0 & *\end{array}\right) (עם בלוקים אלכסוניים בגודל k \times k ו-(n-k) \times (n-k)), וכך מתקבלת הזהות \operatorname{Gr}(k,F^n) = \operatorname{GL}_n(F)/H_k. בפרט, הממד של יריעת גראסמן הוא k(n-k).

אם F^n מצויד במכפלה פנימית (או ביתר כלליות בתבנית ריבועית אנאיזוטרופית), אז הפעולה על תת-קבוצות אורתוגונליות מספקת את הזהות \operatorname{Gr}(k,F^n) = O_n(F)/(O_k(F) \times O_{n-k}(F)). המעבר לחבורת האיזומטריות המיוחדות \operatorname{SO}_n מגדיר את **יריעת גראסמן המכוונת** \operatorname{SO}_n(F)/(\operatorname{SO}_k(F) \times \operatorname{SO}_{n-k}(F)), שהיא כיסוי כפול של יריעת גראסמן מאותם ממדים.

מעל המרוכבים, הצגה דומה באמצעות חבורת המטריצות האוניטריות שהיא חבורה קומפקטית, מראה שיריעת גראסמן (הממשית או המרוכבת) היא קומפקטית.

נוכחות המכפלה הפנימית הופכת את יריעת גראסמן למרחב מטרי, אם מגדירים d(W, U) = \lVert P_W - P_{U} \rVert,, המרחק בין ההטלות של W על U ושל U על W, לפי הנורמה האופרטורית.

## קואורדינטות פלוקר

**קואורדינטות פלוקר** של יריעת גראסמן מתקבלות מבחירת בסיס למרחב ה-n-ממדי, על ידי מעבר על כל התת-קבוצות בגודל k. הצגה בקואורדינטות אלה מספקת את השיכון \operatorname{Gr}(k,F^n) \sub {\mathbb P}^{\binom{n}{k}-1}F, המוגדר על ידי משוואות ריבועיות. כך למשל, \operatorname{Gr}(2,F^4) \,\cong\, \{(y_{01}:y_{02}:y_{03}:y_{12}:y_{13}:y_{23}) \in \operatorname{P}^5F \,|\, y_{01}y_{23}-y_{02}y_{13}+y_{03}y_{12}=0\}.

## ראו גם
* דגל

## קישורים חיצוניים
* 

קטגוריה:גאומטריה אלגברית
קטגוריה:גאומטריה פרויקטיבית
אוניברסיאדת בוקרשט (1981)

**[[אוניברסיאדה|אוניברסיאדת הקיץ ה-11]]** נערכה בבוקרשט, רומניה ב-1981; טקס הפתיחה והמשחקים נערכו באסטאדיו ליה מנוליו. במשחקים השתתפו כ-3,000 ספורטאים.

באוניברסיאדה זו נערכו תחרויות בעשרה ענפי ספורט: אתלטיקה, היאבקות, התעמלות מכשירים, טניס, כדורמים, כדורסל, כדורעף, סיף, קפיצה למים ושחייה.

סך הכול הוענקו 367 מדליות, מתוכן 109 לברית המועצות. 

## אירועים מיוחדים
### התעמלות
* נבחרת ההתעמלות של רומניה () לנשים וגברים זכתה ב-12 מדליות זהב. הנשים זכו ב-7 מדליות זהב, מהן 5 מדליות הוענקו לנדיה קומנץ' ו-3 מדליות הוענקו לאמיליה אברלה. הגברים זכו ב-5 מדליות זהב.
### שחייה
* ג'יל סטרקל () זכתה ב-5 מדליות זהב, מהן 3 אישיות.
* קים לינהאן () זכתה ב-2 מדליות זהב אישיות.

## טבלת המדליות (חלקית)

## קישורים חיצוניים

1981
קטגוריה:1981 בספורט
קטגוריה:בוקרשט: תחרויות ספורט
אוניברסיאדת אדמונטון (1983)

**[[אוניברסיאדה|אוניברסיאדת הקיץ ה-12]]** נערכה באדמונטון, קנדה ב-1983; טקס הפתיחה והמשחקים נערכו באצטדיון חבר העמים. במשחקים השתתפו כ-2,400 ספורטאים.

באוניברסיאדה זו נערכו תחרויות בעשרה ענפי ספורט: אתלטיקה, התעמלות מכשירים, טניס, כדורמים, כדורסל, כדורעף, סיף, קפיצה למים, רכיבה על אופניים ושחייה.

סך הכול הוענקו 354 מדליות, מתוכן 113 לברית המועצות. 

## אירועים מיוחדים
* אירינה לריצ'בה מברית המועצות זכתה ב-5 מדליות זהב בתחרויות השחייה. 
* במהלך תחרויות הקפיצה למים נפצע ונפטר כעבור 8 ימים, סרגיי צ'ליבשווילי מברית המועצות, לאחר שראשו נחבט במקפצת הבטון בעת שניסה לבצע קפיצה בדרגת סיכון גבוהה.

## טבלת המדליות (חלקית)

1983
קטגוריה:1983 בספורט
קטגוריה:תחרויות ספורט בקנדה
קטגוריה:אדמונטון
Ester Rada

***Ester Rada*** הוא אלבום הבכורה של הזמרת הישראלית אסתר רדא. האלבום כולל בתוכו גם את השירים שהיו במיני האלבום הקודם של רדא, שיצא להורדה חינמית ברשת בטרם יציאתו הרשמית להפצה מסחרית, זכה להצלחה מסחרית רבה לאחר ששיר הנושא מתוכו, "Life Happens", נכנס לפלייליסט גלגלצ.

האלבום כולל 12 רצועות אשר נכתבו והולחנו על ידי רדא עצמה (למעט השיר "Nano nuy" שהוא שיר מפורסם באתיופיה), את האלבום הפיקו סאבו וקותי והוא זכה לתשבחות רבות בנוסף לתשבחות שהיו על המיני אלבום הקודם.

## סינגלים
ב-4 בדצמבר 2012, מעט לפני שחרור המיני אלבום, רדא שחררה את הסינגל הראשי מהאלבום, "Life Happens". הסינגל זכה להצלחה מפתיעה והשמעות רבות ברדיו, כולל התמקמות במקום הרביעי במצעד השבועי של גלגלצ ומקום שביעי במצעד השבועי של "מדיה פורסט", כחצי שנה לאחר שחרור המיני אלבום. הקליפ לשיר, בבימוי גל מוג'ה, שוחרר ב-28 באפריל 2013 וזכה גם הוא להצלחה. הוא זכה בתואר "קליפ השנה" לפי ערוץ המוזיקה, ואף שודר בתחנות MTV באירופה וVH-1 באנגליה.

ב-9 בינואר 2013 יצא הסינגל השני, "Anything From You". הסינגל לא שיחזר של הצלחת הסינגל הקודם ולא יצא לו קליפ.

ב-26 בפברואר 2013 יצא הסינגל השלישי, "Could it Be". גם סינגל הזה זכה להצלחה ולהשמעות רבות והתמקם במקום החמישי במצעד השבועי של גלגלצ ומקום תשיעי במצעד השבועי של "מדיה פורסט".

לפני הוצאת האלבום המלא הוציאה רדא עוד שני סינגלים נוספים: "No More" ו-"Sorries", הראשון לא זכה להצלחה רבה ולא נכנס למצעדים, אך הסינגל השני דווקא זכה להצלחה מעטה ונכנס לפלייליסט הלילה של גלגלצ.

לאחד יציאת האלבום המלא יצא הסינגל השישי "Nanu Ney" שזכה להצלחה רבה ונכנס לפלייליסט של גלגלצ (והיה לשיר הראשון באמהרית שעושה זאת), והוא אף הגיע למקום שביעי במצעד השבועי של התחנה ומקום רביעי במצעד היומי של "מדיה פורסט".

## רשימת רצועות

## קישורים חיצוניים

* 

## הערות שוליים

קטגוריה:אלבומי בכורה מ-2014
קטגוריה:אלבומי בלוז
קטגוריה:אלבומי זהב בישראל
אוניברסיאדת קובה (1985)

**[[אוניברסיאדה|אוניברסיאדת הקיץ ה-13]]** נערכה בקובה, יפן ב-1985; טקס הפתיחה והמשחקים נערכו באצטדיון האוניברסיאדה שנבנה לקראת האירוע. במשחקים השתתפו כ-2,800 ספורטאים.

באוניברסיאדה זו נערכו תחרויות ב-11 ענפי ספורט: אתלטיקה, ג'ודו, התעמלות מכשירים, טניס, כדורמים, כדורסל, כדורעף, כדורגל, סיף, קפיצה למים ושחייה.

סך הכול הוענקו 368 מדליות, מתוכן 84 לברית המועצות.

## אירועים מיוחדים
### שחייה
טובי השחייניות והשחיינים בעולם השתתפו באוניבסיאדה זו:
#### נשים
* מרי טי מאהר (), זכתה ב-5 מדליות, 4 זהב, 1 כסף.
* קוני ואן בנטום (), זכתה ב-5 מדליות, 2 זהב, 3 ארד.
* ג'נה ג'ונסון (), זכתה ב-3 מדליות, 2 זהב, 1 כסף.
* יולנדה דה רובר (), זכתה ב-3 מדליות, 1 זהב, 1 כסף ו-1 ארד.
* טניה דנגלקובה (), זכתה ב-3 מדליות, 2 זהב, 1 ארד
* מישל פירסון (), זכתה ב-5 מדליות, 3 כסף, 2 ארד.
* מישל פורד (), זכתה במדליית כסף
#### גברים
* מאט ביונדי (), זכה ב-5 מדליות, 4 זהב, 1 כסף.
* איגור פוליאנסקי (), זכה ב-3 מדליות, 2 זהב, 1 כסף.
* ג'ון מופט (), זכה ב-3 מדליות, 2 זהב, 1 כסף.
* מיכאל גרוס (), זכה ב-5 מדליות, 1 זהב, 2 כסף ו-2 ארד
* ג'ון סיבן (), זכה במדליית זהב
* ריקרדו פראדו (), זכה ב-2 מדליות, 1 זהב, 1 ארד
* מייק אובריין (), זכה במדליית כסף

## טבלת המדליות (חלקית)

1985
קטגוריה:1985 בספורט
קטגוריה:תחרויות ספורט ביפן
קטגוריה:קובה (יפן): ספורט
פיקסר (קומיקס)

**פיקסר** (באנגלית: **Fixer**; בעברית: **המסדר**) הוא דמות בדיונית של נבל-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת *Daredevil #1* ו- *Strange Tales #141* מאפריל 1964 ומפברואר 1966, ונוצרה על ידי הכותב סטן לי והמאיירים ביל אברט וג'ק קירבי בהתאמה.

פיקסר הוא אלטר אגו אותו חלקו שתי דמויות - רוסקו סוויני ופול נורברט אברסול. פיקסר הראשון היה אמרגן האגרוף של ג'ק מורדוק, אביו של מאט מורדוק. לאחר שרוסקו ביקש מג'ק להפסיד בקרב וג'ק סירב, הוא נאלץ "להזמין" את מותו של ג'ק. כשבנו של ג'ק, מאט, אימץ את זהות דרדוויל, רוסקו ברח למנהרה תת-קרקעית, שם מת מהתקף לב.

פיקסר השני הוא פול נורברט אברסול, מדען לשעבר מאוהיו בעל כישורים מכניים מעולים. פיקסר זה הוא הבולט והידוע מבין השניים, ושותפו הידוע של מנטאלו. לאחר שרוב גיבורי העל נהרגו על ידי אונסלוט, פיקסר מצטרף לקבוצת אדוני הרשע החדשה של ברון זמו - ת'נדרבולטס. הקבוצה פעלה כקבוצת גיבורי-על, מה שחייב את חברי הקבוצה להחליף את שמותיהם. פיקסר נוטל את השם **טכנו**, ותודעתו מועברת לגוף רובוטי. הוא ניצל ממתקפתו של נגע העולם התחתון, מגויס לקבוצת הגואלים, ונעשה לאחד מהבודדים שניצלו מהטבח של גרביטון. על אף עברו, פיקסר עוזר לדדפול להציל את חייו של קייבל. פיקסר גויס על ידי חיפושית לקבוצה חשאית בהנהגת זמו, שמטרתה היא להשמיד את ג'ניס-וול. לבסוף, הקבוצה פורקה בכך שזמו קצץ לחתיכות את ג'ניס. פיקסר נאבק גם באיירון מן, קפטן אמריקה, האוונג'רס וסוכנות S.H.I.E.L.D.

כאשר שקבוצת ת'נדרבולטס משנת 2012 ערכה מסע בזמן לעבר, הם נפגשו עם הקבוצה המייסדת. קרב התפתח בין פיקסר של ההווה לפיקסר של העבר, שבסופו פיקסר מההווה הרג את מקבילו מהעבר. כתוצאה מכך, נוצר קרע ברצף הזמן, שתוקן כאשר פיקסר של ההווה נעשה דומה לזה של העבר, הזדקנותו פסקה והוא נשאר בעבר, ללא זיכרונותיו. כאשר חברי הת'נדרבולטס מזמן ההווה חזרו לזמנם, הם אמרו לשאר חברי הקבוצה כי פיקסר נהרג כאשר הקריב את עצמו במטרה להציל את רצף הזמן. הוא נראה חי זמן מה לאחר מכן, כלוא במתקן כליאה של סוכנות S.H.I.E.L.D, בו נבלי-על נשלטים בידי קוביות קוסמית וחיים באשליה שהם אזרחים פשוטים. הוא נעשה למכונאי, והחל לבנות דברים בלתי-רגילים עד שהחזיר לעצמו את זיכרונותיו. לאחר שמצא את ברון זמו, השניים מארגנים בריחה המונית מהמתקן ופיקסר מצטרף לקבוצת ת'נדרבולטס החדשה של חייל החורף.

פיקסר השני הופיע במשחקי-וידאו ובסדרת האנימציה "איירון מן: הרפתקאות משוריינות". את דמותו של פאלון, האמרגן המרושע של ג'ק מורדוק המשמש כגרסה לדמותו של רוסקו סוויני, גילם בסרט הלייב אקשן "דרדוויל" השחקן מארק מרגוליס. את דמותו של רוסקו סוויני גילם בסדרת הלייב אקשן "דרדוויל" השחקן קווין נאגל.

## קישורים חיצוניים
* דף הדמות באתר הרשמי של מארוול קומיקס
** פול נורברט אברסול
** רוסקו סוויני
* דף הדמות בפרויקט פאנדום של חברת מארוול קומיקס

קטגוריה:נבלי על במארוול קומיקס
קטגוריה:איירון מן
קטגוריה:דרדוויל
אוניברסיאדת זאגרב (1987)

**[[אוניברסיאדה|אוניברסיאדת הקיץ ה-14]]** נערכה בזאגרב, יוגוסלביה ב-1987; טקס הפתיחה והמשחקים נערכו באצטדיון מקסימיר. במשחקים השתתפו כ-6,400 ספורטאים.

באוניברסיאדה זו נערכו תחרויות ב-12 ענפי ספורט: אתלטיקה, התעמלות מכשירים, טניס, חתירה, כדורמים, כדורסל, כדורעף, כדורגל, סיף, קאנו, קפיצה למים ושחייה.

סך הכול הוענקו 415 מדליות, מתוכן 75 לברית המועצות, אך ארצות הברית זכתה במספר מדליות זהב גדול יותר. 

## אירועים מיוחדים
### שחייה
* נעמי לאנג () זכתה ב-5 מדליות זהב בתחרויות השחייה.
* דייצ'י סוזוקי () זכה ב-3 מדליות, 2 זהב ו-1 כסף.

## טבלת המדליות (חלקית)

## קישורים חיצוניים

1987
קטגוריה:1987 בספורט
קטגוריה:תחרויות ספורט ביוגוסלביה
קטגוריה:זאגרב: תחרויות ספורט
לימודי ניהול מערכות בריאות בישראל

במערכת הבריאות בישראל מועסקים רבבות עובדים - רופאים, אחים, טכנאים ועובדי מנהל ומשק - במסגרת קופות חולים, בתי חולים מרפאות פרטיות ועוד. מדובר בפעילות מורכבת, הדורשת תיאום וניהול קפדניים לשם ניצול נאות של משאבי המערכת, שחלקם יקרים מאוד, ולשם הבטחת יעילות מרבית בתוצרי המערכת, שחלק לא מבוטל מהם הוא הצלת חיים, ולחלק הנותר חשיבות רבה מבחינת רווחת משתמשי המערכת. למטרה זו מתקיימת דיסציפלינה מקצועית משלה, **[[ניהול מערכות בריאות]]**.

המסלול העיקרי בלימודי ניהול מערכות בריאות בישראל הוא לימודים לתואר מוסמך בניהול מערכות בריאות (MHA - Master of Health Administration) או לתואר מוסמך בניהול (MBA או MA), בהתמחות של ניהול מערכות בריאות. בחלק מהמוסדות מתקיימים גם לימודים לתואר דוקטור לניהול מערכות בריאות.

לימודי מוסמך בניהול מערכות בריאות מתקיימים בישראל באוניברסיטאות הבאות:
* אוניברסיטת אריאל
* אוניברסיטת בר-אילן
* אוניברסיטת בן-גוריון בנגב
* אוניברסיטת חיפה
* האוניברסיטה העברית בירושלים

לימודים לתואר ראשון ולתואר שני בהתמחות של ניהול מערכות בריאות מתקיימים במכללות אחדות:
* המכללה האקדמית נתניה
* המכללה האקדמית רמת גן
* המכללה האקדמית עמק יזרעאל
* המרכז האקדמי שערי מדע ומשפט

## מאפייני הלימודים
הלימודים במסלול זה מוצעים לבעלי תואר ראשון לפחות במקצועות הבריאות (רפואה, סיעוד, רוקחות וכו'). בחלק מהמוסדות, מוצעים הלימודים גם לבעלי תואר במדעי החברה (למשל, לבוגרי לימודים בכלכלה, ניהול, מדעי ההתנהגות).

תוכנית הלימודים כוללת שני מסלולים: מסלול ללא עבודת גמר, למי שמייעד עצמו לתפקידי ניהול, ומסלול מחקרי עם עבודת גמר, למי שמייעד עצמו למחקר בתחום, ובפרט ללימודי דוקטורט.

בכל מוסדות הלימוד משלבים הלימודים בתחום זה קורסים בנושאי בריאות הציבור וקורסים בניהול, וכן קורסים המשלבים שני תחומים אלה. בין הקורסים: סטטיסטיקה, מימון ציבורי, חשבונאות, כלכלת בריאות, אפידמיולוגיה, היבטים חברתיים על בריאות, ניהול משאבי אנוש במערכת הבריאות, ניהול בתי חולים, הנעת עובדים במערכת הבריאות, מדיניות מערכות בריאות, כלכלת תרופות, קבלת החלטות במינהל רפואי, מערכות מידע ברפואה.

בהתחשב בשילוב קורסים זה, באוניברסיטה העברית בירושלים נערכים הלימודים בתוכנית משותפת לבית הספר לבריאות הציבור של הפקולטה לרפואה ולבית הספר למנהל עסקים.

## לקריאה נוספת
* עמיר שמואלי, קורס בסיסי בכלכלת בריאות למקצועות הרפואה, הוצאת מגנס, 2017

## קישורים חיצוניים
* לימודי מוסמך בניהול מערכות בריאות באוניברסיטת אריאל
* לימודי מוסמך בניהול מערכות בריאות באוניברסיטת בר-אילן
* לימודי מוסמך בניהול מערכות בריאות באוניברסיטת בן-גוריון
* לימודי מוסמך בניהול מערכות בריאות באוניברסיטת חיפה
* לימודי מוסמך בניהול מערכות בריאות באוניברסיטה העברית
## הערות שוליים

קטגוריה:ישראל: בריאות ורפואה
קטגוריה:ישראל: חינוך מקצועי
אודינה

**אודינה** (באיטלקית: **Udine**; בסלובנית: **Videm**; בפורלן: **Udin**) היא עיר בצפון-מזרח איטליה, במחוז האוטונומי פריולי-ונציה ג'וליה, ובירת נפת אודינה. בסוף 2012 מנתה אוכלוסיית העיר 100,514 תושבים. העיר ממוקמת באזור ונטיה ההיסטורי.

## היסטוריה
מקור העיר הוא במצודה שבנו חייליו של אטילה ההוני כבסיס קדמי, לאחר שהחריבו עד עפר את העיר אקוויליה בשנת 453. בשנת 1420 נכבשה העיר על ידי הרפובליקה של ונציה והפכה לעיר השנייה בגודלה ברפובליקה. אודינה נשארה בשליטה ונציאנית עד שנת 1797, כשנחתם בסמוך לעיר הסכם קמפו פורמיו. לאחר שליטה צרפתית קצרה, הפכה העיר לחלק מממלכת לומברדיה-ונציה בין השנים 1815–1866. משנת 1866 עד 1946 הייתה העיר שייכת לאיחוד איטליה וממלכת איטליה. ובהמשך במסגרת הרפובליקה האיטלקית.

## כלכלה
בעיר פועלים מפעלים של תעשיות מכניות ותעשיית הפלדה. כמו כן קיים בעיר מפעל לייצור בקבוקים של חברת קוקה-קולה.

## חינוך
ימין|ממוזער|250px|הכניסה לאוניברסיטה של אודינה
ה"אוניברסיטה של אודינה" נוסדה ב-1978 ולומדים בה 17 אלף סטודנטים. היא נבנתה כחלק מתוכנית השיקום של פריולי לאחר רעידת האדמה בשנת 1976. המטרה הייתה לספק לקהילת פריולי מרכז עצמאי להשתלמות במחקרים מדעיים ותרבותיים, כמו כן זהו מרכז חשוב ללימודי שפת הפורלן. האוניברסיטה מעורבת באופן פעיל בפרויקטים של תלמידים והחלפת צוות עם אוניברסיטאות באיחוד האירופי, אוסטרליה וקנדה, ועוסקת כיום בשיתוף פעולה הדוק עם מספר אוניברסיטאות ממזרח אירופה ומדינות אחרות שאינן באיחוד האירופי.

## תחבורה
תחנת הרכבת של אודינה היא אחת החשובות במחוז, עם 7.6 מיליון נוסעים בשנה. כשני קילומטרים דרומית לעיר פועל שדה תעופה אזרחי בשם "אודינה-קאמפופורמידו", המשמש לתיירות וטיסות פנים-ארציות.

## ספורט
שמאל|ממוזער|250px|"אצטדיון פריולי"
ממוזער|251x251 פיקסלים|פיאצה מאטיאוטי באודינה, עם המזרקה והשוק.
בענף הכדורגל מייצגת את העיר קבוצת אודינזה (הידועה בכינוי "הזברות הקטנות") בליגה הבכירה במדינה שהשתתפה בשנת 2006 בליגת האלופות. בענף הכדורסל פועלות מספר קבוצות בליגה השנייה והשלישית, כשההישג הגבוה ביותר הוא ההגעה של קבוצת ליברטס אודינה לגמר הגביע האיטלקי בכדורסל בשנת 1974. העיר אירחה את אליפות אירופה בג'ודו לנשים בשנת 1980.

## אישים ידועים מהעיר
* אנטוניו סומה
* ממוזער|248x248 פיקסלים|פיאצה מאטיאוטי באודינה, כנסיית ס.ג'אקומו ברקע.ג'וליו גאטי-קאזאצה

## ערים תאומות
* 
* 
* 
* 
* 
* 
* 
* 
* 
* 
* 
* 
* 
* 

### קשרי ידידות
* 
* 
* 
* 
* 
* 
* 

מרכז|ממוזער|750px|מראה פנורמי מהטירה של העיר אודינה

## קישורים חיצוניים

* 
* 
* 

## הערות שוליים

*
קטגוריה:פריולי-ונציה ג'וליה: ערים
אוניברסיאדת דיסבורג (1989)

**[[אוניברסיאדה|אוניברסיאדת הקיץ ה-15]]** נערכה בדיסבורג, גרמניה המערבית ב-1989; טקס הפתיחה והמשחקים נערכו בוודסטדיון. במשחקים השתתפו כ-1,785 ספורטאים.

באוניברסיאדה זו נערכו תחרויות ב-4 ענפי ספורט: אתלטיקה, חתירה, כדורסל וסיף.

סך הכול הוענקו 198 מדליות, מתוכן 28 לברית המועצות. 

## טבלת המדליות (חלקית)

## קישורים חיצוניים

1989
קטגוריה:1989 בספורט
קטגוריה:תחרויות ספורט בגרמניה המערבית
קטגוריה:נורדריין-וסטפאליה: ספורט
קטגוריה:דיסבורג
קטגוריה:1989 בגרמניה
חרם קיסרי

[250px|ממוזער|שמאל|כתב חרם קיסרי שהטיל [פרדיננד השני, קיסר האימפריה הרומית הקדושה על פרידריך החמישי, הנסיך הבוחר מפפאלץ]]
**חרם קיסרי** (בגרמנית: **Reichsacht**) היה סוג של ענישה בתקופת האימפריה הרומית הקדושה.

החרם יכול היה להיות מוטל על ידי הקיסר עצמו או על ידי מי מטעמו וכן על ידי בית משפט שהוכר על ידו.
אדם שהוטל עליו חרם קיסרי יכול היה לפנות בבקשה לגוף שהטיל את החרם לביטולו, אם כי גרסה מסוימת של החרם הייתה בלתי הפיכה.

אדם שהוטל עליו חרם קיסרי היה למעשה מנודה, ואיבד את כל זכויותיו ורכושו. מבחינה חוקית אדם כזה נחשב כמת, וניתן היה לפגוע בגופו או ברכושו בידי כל אדם אחר מבלי שהדבר יחשב כעבירה שעונש בצידה. הטלת חרם קיסרי הייתה מלווה תמיד בחרם מיידי ומקביל על ידי הקהילה הדתית כלפיו, וגם זכויותיו הדתיות הושעו. פרט לכך, חל איסור על כל אדם אחר לסייע בדרך כלשהי למוחרם.

חרם קיסרי יכול היה להיות מוטל גם על עיר, ואף על מדינה שלמה שנכללה במסגרת האימפריה. במקרה זה, יכלו מדינות אחרות לתקוף ואף לכבוש אותה. המשמעות של הטלת חרם קיסרי על ישות מסוג זה הייתה אובדן הריבונות וכל הזכויות החוקתיות שהוקנו לה במסגרת האימפריה ובחסותה.

## דמויות שהוטל עליהן חרם קיסרי
*היינריך הארי, דוכס סקסוניה ובוואריה (1180) על סירובו לסייע צבאית לפרידריך הראשון, קיסר האימפריה הרומית הקדושה במלחמתו נגד הערים שהשתייכו לליגה הלומבארדית.
*היינריך השביעי, קיסר האימפריה הרומית הקדושה (1235) על ניסיון המרד שלו באביו, פרידריך השני.
*פרידריך הרביעי, דוכס אוסטריה (1415) על תמיכתו באנטי-אפיפיור יוחנן העשרים ושלושה בוועידת קונסטנץ.
*גץ פון ברליכינגן בגין מעשי שוד (1512) וחטיפה (1518).
*מרטין לותר ותומכיו (1521) בגין מינות ופיצול הכנסייה.
*יוהאן פרידריך מסקסוניה ופיליפ הראשון, רוזן הסן (1546) בגין הנהגת ברית שמלקלדן.

## ערים שהוטל עליהן חרם קיסרי
*מיינץ (1163) לאחר רצח הארכיבישוף בידי אזרחי העיר.
*רוסטוק (1431) עקב שחיתות חברתית ושלטונית וסירוב לסייע לקיסר.
*מגדבורג (1547-1562) עקב תמיכה ברעיונות הפרוטסטנטים.
*דונאוורט (Donauwörth 1607) עקב הפרת שלום אאוגסבורג, אשר היוותה את אחד הגורמים לפרוץ מלחמת שלושים השנים.

## קישורים חיצוניים

* https://referenceworks.brillonline.com/entries/encyclopedia-of-early-modern-history-online/*-SIM_026352
* https://hls-dhs-dss.ch/de/articles/040808/2011-11-08/

קטגוריה:האימפריה הרומית הקדושה
קטגוריה:חוק ומשפט
יוהאן פון אלדרינגן

**יוהאן גרף פון אלדרינגן** (בגרמנית: **Johann Graf von Aldringen**; 10 בדצמבר 1588, לורן - 22 ביולי 1634, גרמניה) היה גנרל מהאימפריה הרומית הקדושה וממפקדי הליגה הקתולית במהלך מלחמת שלושים השנים, כאשר לחם לצד אלברכט פון ולנשטיין.

## קישורים חיצוניים

 

קטגוריה:מלחמת שלושים השנים
קטגוריה:גנרל-פלדמרשלים בצבא האימפריה הרומית הקדושה
קטגוריה:ילידי 1588
קטגוריה:נפטרים ב-1634
תומאס ר. הולץ הבן

**תומאס ריצ'רד הולץ הבן** (באנגלית: **.Thomas R. Holtz Jr**; נולד ב-13 בספטמבר 1965 בלוס אנג'לס) הוא דוקטור לפלאונטולוגיה של בעלי חוליות ומרצה בכיר במחלקה לגאולוגיה באוניברסיטת מרילנד. הולץ מתמחה בפלאונטולוגיה של דינוזאורים ובפרט בחקר התרופודה - סדרת הדינוזאורים הטורפים לה שייך הטירנוזאורוס ושממנה התפתחו העופות.

הולץ הוא מחבר הספר  הנחשב לאחד מספרי המדע הפופולרי הטובים ביותר בתחום, וכן מנהל רשימה המאגדת את כל סוגי הדינוזאורים הידועים למדע. הוא גם כתב וערך מספר פרקים - את הפרקים "Saurischia", ו-"Basal Tetanurae", ו-"Tyrannosauroidea" במהדורה השנייה של *[[The Dinosauria]]* שנחשב לאחד מספרי העיון המעודכנים והמקיפים ביותר בנושא דינוזאורים. הוא אחד העורכים וכתב מספר פרקים במהדורה השנייה של *The Complete Dinosaur*, ספר עב-כרס שיצא ב-2012 ובא לגשר בין ספרי מדע פופולרי לספרות מחקרית אקדמית. הוא גם שימש כיועץ מדעי לסדרת ה-BBC "ללכת עם דינוזאורים".

בעקבות מגפת הקורונה, בשנת הלימודים 2021 העלה הולץ ליוטיוב את הרצאותיו בקורס האקדמי GEOL 104 – Dinosaurs: A Natural History העוסק בדינוזאורים. בקורס נותן הולץ מבוא לגאולוגיה ופלאונטולוגיה, סוקר את כל ענפי הדינוזאורים (כולל העופות) ודן בפלאוביולוגיה שלהם. הקורס מלווה במצגת וכולל גם הומור.

מחקריו של הולץ עוסקים בעיקר בתרופודים ובפילוגנטיקה שלהם, כלומר: בהבנת "עץ המשפחה" האבולוציוני של התרופודים וחלוקתם לענפים. הולץ היה הראשון לטעון שהטירנוזאוריים אינם תת-קבוצה של הקרנוזאורים וכן הפריך את הטענה שקרנוזאורים היא קבוצה מונופילטית.

## קישורים חיצוניים
* 

* אתר הבית האקדמי של תומאס ר. הולץ הבן
* האתר של הולץ המוקדש לספר , הכולל עדכונים ונספחים לספר
* מידע על הספר Dinosaurs: The Most Complete, Up-to-Date Encyclopedia for Dinosaur Lovers of All Ages, בגוגל ספרים
* ריאיון עם תומאס הולץ, 12 ביוני 2015
*  The Life and Times of Tyrannosaurus rex, with Dr. Thomas Holtz, הרצאה בערוץ היוטיוב של מוזיאון ברק, 2013
*  תומאס ר. הולץ הבן, GEOL 104 – Dinosaurs: A Natural History ביוטיוב (רשימת השמעה), 2021

## הערות שוליים

קטגוריה:פלאונטולוגים אמריקאים
קטגוריה:מחברי ספרי מדע פופולרי
קטגוריה:אמריקאים שנולדו ב-1965
נואבו לאון

**נואבו לאון** (בספרדית: **Nuevo León**; רשמית: **המדינה החופשית והריבונית של נואבו לאון**, בספרדית: **Estado Libre y Soberano de Nuevo León**) היא אחת מ-31 המדינות המרכיבות את מקסיקו. נואבו לאון נמצאת בצפון-מזרח מקסיקו וגובלת בטמאוליפס בצפון ובמזרח, סן לואיס פוטוסי בדרום, סקטקס בדרום-מערב, קואווילה במערב ומדינת טקסס האמריקנית בצפון. בירתה והעיר הגדולה ביותר בה היא מונטריי.

## היסטוריה
מתיישבים אירופאים הגיעו לראשונה לאזור נואבו לאון של ימינו בסוף המאה ה-16. בין המתיישבים הראשונים היו מספר משפחות יהודים אנוסים שבאו מחצי האי האיברי. האנוסים בהנהגתו של לואיס קרווחל התיישבו בעיר מונטריי ובאזור הוקמה הממלכה החדשה של לאון שבראשה עמד קרווחל. האנוסים סבלו מתנאים קשים ולבסוף ההתיישבות ננטשה. מונטריי הוקמה סופית ב-1596.

עם קבלת עצמאות מקסיקו, הוקמה מדינת נואבו לאון ב-1824. במהלך השנים שלאחר מכן נואבו לאון ניסתה להיפרד מכלל מקסיקו. הניסיון המוצלח הראשון היה ב-1840 כשהיא הצטרפה לרפובליקת ריו גרנדה העצמאית, ששרדה כשנה בלבד. בניסיון המוצלח השני מושל נואבו לאון סנטיאגו וידאורי הכריז ב-1855 על עצמאות נואבו לאון וסיפח את מדינת קואווילה במסגרת רפובליקת לה סיירה מדרה, אך כעבור זמן קצר וידאורי הובס והובא אל בניטו חוארס שביטל את סיפוח קואווילה.

## כלכלה
רמת החיים במדינה המתועשת היא מהגבוהות במקסיקו ודומה אף לכמה ממדינות אירופה, כמו למשל פולין וסלובקיה. במדינה גם יש גם חקלאות רבה, הכוללת גידול תפוזים ודגנים. בשנים האחרונות הממשל פועל למשיכת השקעות באזור באווירונאוטיקה, ביוטכנולוגיה, מכטרוניקה, טכנולוגיות מידע ותקשורת והקמת פארק לטכנולוגיה ומחקר באזור.

## קישורים חיצוניים

* 
* 

קטגוריה:מקסיקו: מדינות
ישראל (סדרת טלוויזיה)

**ישראל** היא קומדיית מצבים ששודרה בערוץ 10 בת 8 פרקים, הפרק הראשון שודר ב-4 בנובמבר 2013, והאחרון ב-16 בדצמבר 2013. הסדרה נמכרה לרשת ABC האמריקאית ותופק על ידי SONY.

## רקע
הסדרה מבוססת על הזוג ישראל (ישראל קטורזה) ואשתו ורד (הילה סורג'ון פישר), בכל פרק מבקרים במקום אחר ששם מתבססות הסצנות. במקום מתרחשים אירועים מוזרים, משעשעים ומצחיקים. בכל פרק מופעים מפורסמים שונים : נדב אבוקסיס, מוני מושונוב, איציק זוהר, פיני בלילי, יובל המבולבל, עינת שרוף ועוד 

## דמויות
### דמויות ראשיות
***ישראל** (ישראל קטורזה): אב המשפחה. נשוי לורד, קמצן שתמיד אומר את האמת בפנים, חברו הטוב ביותר של אלי.
***ורד** (הילה סורג'ון פישר): אם המשפחה. נשואה לישראל, חכמה וצינית ותמיד רגועה ומפויסת, מתווכת דירות.
***אלי** (שלומי קוריאט): חברו הטוב ביותר של ישראל, גרוש ומתגורר אצל אמו. הוא וישראל חברים מהתיכון, תמיד נדחף אצל ישראל וורד ביציאות משפחתיות, מתקין צלחות לוויין.

### דמויות משניות
***עידן** (עידן קטורזה): אח של עדן, ליבי ודור. הבן של ישראל וורד.
***עדן** (עדן קטורזה): אחות של עידן, ליבי ודור. הבת של ישראל וורד.
***ליבי** (ליבי רוקח): אחות של עידן, עדן ודור. הבת של ישראל וורד.
***דור** (רועי מעוז): אח של עידן, עדן וליבי. הבן של ישראל וורד.

## קישורים חיצוניים

* ישראל, באתר נענע 10

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערוץ עשר: תוכניות וסדרות
קטגוריה:קומדיות מצבים ישראליות
קטגוריה:סדרות טלוויזיה ישראליות שעלו לשידור בשנת 2013
קטגוריה:קומדיות משפחתיות ישראליות
אוניברסיאדת שפילד (1991)

**[[אוניברסיאדה|אוניברסיאדת הקיץ ה-16]]** נערכה בשפילד, אנגליה ב-1991; טקס הפתיחה והמשחקים נערכו באצטדיון דון ואלי שנבנה לקראת האירוע. במשחקים השתתפו כ-3,300 ספורטאים.

באוניברסיאדה זו נערכו תחרויות ב-11 ענפי ספורט: אתלטיקה, הוקי שדה, התעמלות (כולל התעמלות אמנותית והתעמלות מכשירים), טניס, כדורמים, כדורסל, כדורעף, כדורגל, סיף, קפיצה למים ושחייה.

סך הכול הוענקו 366 מדליות, מתוכן 75 לארצות הברית. 

## טבלת המדליות (חלקית)

## קישורים חיצוניים

1991
קטגוריה:1991 בספורט
קטגוריה:הממלכה המאוחדת: תחרויות ספורט
קטגוריה:שפילד: ספורט
קטגוריה:1991 בממלכה המאוחדת
בית סוהר אשמורת

**בית סוהר אשמורת ** הוא מתקן כליאה לשעבר של שירות בתי הסוהר, ממוקם ליד צומת בית ליד (השרון) בכביש 4.

## היסטוריה
המבנה הישן של בית הסוהר נבנה במקור בשנות ה-30 של המאה ה-20, בתקופת המנדט הבריטי, כתחנת משטרה על צומת הדרכים כביש 57 (טול-כרם נתניה) וכביש 4 (כביש חיפה תל אביב הישן) בשם "משטרת בית ליד".

בינואר 1948 בעקבות העברת "משטרת תל מונד" לידי היהודים (שלטון יהודי שהיה בתיאום עם השלטון הבריטי בתקופת המנדט הבריטי ששלט בארץ),אולם בהמשך פורסם שהתחנה לא תפונה על ידי הבריטים לפני סוף מרץ.
ב-15 באפריל 1948 הוצאו השוטרים הבריטים והערבים מהתחנה ומפתחות התחנה הועברה לידי יעקב זלוטניק שהניף על התחנה את הדגל העברי.. בפברואר 1949 הוקמה במבנה תחנה של מגן דוד אדום, לאחר  הקמת המדינה. בשנת 1950, נפתחה במקום תחנת משטרת ישראל של מעברת שבות עם.

בשנת 1960 הוסב המבנה לבית סוהר ששימש את בית הסוהר נווה תרצה. בשנת 1968 פונו ממנו הנשים, והועברו לבית הסוהר לנשים ברמלה, באותו שם "נווה תרצה". לאחר מכן שימש הכלא לכליאת מחבלים. בית הסוהר המשיך לשמש לכליאת אסירים ביטחוניים אל תוך שנות ה-80, כשבמקביל הוכנסו אליו גם אסירים פליליים.

בינואר 1972 נהרג מנהל הכלא, ד. זמיר, בתאונת דרכים. ביוני 1989 נעצר מפקד הכלא בחשד שקיבל שוחד מאסירים, בהם שבתאי קלמנוביץ.

בערוב ימיו בית הסוהר שימש להחזקת כ-400 אסירים בעיקר אסירים טעוני הגנה, אסירי הפרדה ארצית ונגמלים מסמים. בין האסירים המפורסמים שישבו בו נמצאים הלבנונים מוסטפא דיראני ועבד אל-כרים עובייד, השייח' אחמד יאסין ושבתאי קלמנוביץ.

בית הסוהר נקרא "**כלא בית ליד**" בשל מיקומו בסמוך לצומת בית ליד (השרון), וכן היה מוכר בשם "**בית הסוהר כפר יונה**"  בשל קרבתו ליישוב כפר יונה. בשנת 1986 שונה שם בית הסוהר ל"**בית סוהר אשמורת**".

בשנת 2009 נסגר כלא אשמורת. במקומו נבנה בית הסוהר רימונים אשר מטרתו אכלוס של יותר מ-1000 אסירים במבנה חדיש ומשוכלל בן 6 קומות אשר ממוקם במתחם בתי הסוהר: **[[כלא השרון|השרון]], [[בית המעצר הדרים|הדרים]] ו[[בית הסוהר אופק|אופק]].**

מבנה בית סוהר אשמורת משמש כיום את שירות בתי הסוהר כמתקן אימונים והדרכות, וכן כבסיס ליחידות המיוחדות בשב"ס "מצדה", "דרור" ו"צור".

## הערות שוליים

אשמורת
קטגוריה:כפר יונה
קטגוריה:כביש 4
ג'יימס מק אילרוי

**ג'יימס ארצ'יבאלד מק אילרוי** (באנגלית: **James Archibald McIlroy**  3 בנובמבר 1879 - 27 ביולי 1968) היה רופא בריטי וחבר בצוות המשלחת הטראנס-אנטארקטית האימפריאלית של ארנסט שקלטון (1916-1914).
## ביוגרפיה
מק אילרוי נולד בפרובינציית אלסטר שבאירלנד, כנראה בעיר השוק באליקלייר שבמחוז אנטרים, שם נולד אביו.

אחרי קבלת תואר דוקטור לרפואה באוניברסיטת ברמינגהאם, עבד לזמן קצר בבית החולים קווין אליזבת בברמינגהאם. בשנים הבאות עסק ברפואה במצרים וביפן ושירת כרופא אונייה באוניות טיול בהודו וסביבותיה.

ב-1914, הצטרף עם אלכסנדר מקלין למשלחת הטראנס-אנטארקטית האימפריאלית של ארנסט שקלטון, כרופאי המשלחת. מק אילרוי היה אחראי גם על צוות כלבי-מזחלת כשחברי המשלחת נאלצו להימלט מן האונייה אנדיורנס, שנלכדה בקרח בים ודל ונמחצה. הניצולים הגיעו לבסוף, אחרי מסע רב-תלאות וסכנות, אל אי הפיל, שם נדרש מק אילרוי לבצע ניתוח קטיעה לבהונותיו הנמקות של פרס בלקבורו, בעזרת מקלין, ששימש כמרדים וטפטף בזהירות רבה כמויות זעירות של כלורופורם שהצליחו להציל ולהביא עמם, ופרנק ויילד כאח מסייע. לאחר החילוץ מאי הפיל של כל 22 חברי המשלחת שהמתינו שם לבוא המצילים, קיבל הרופא את מדליית הקוטב מכסף.

במלחמת העולם הראשונה, נפצע קשה באיפר. ב-1921 הצטרף שקלטון לעוד מסע אל הקוטב הדרומי במשלחת שקלטון-רווט; שקלטון מת בתאו בספינה "קווסט" כשעגנה לחופי ג'ורג'יה הדרומית, שם גם נקבר לבסוף, אך המשלחת השלימה את משימתה בהנהגת פרנק ויילד.

### מלחמת העולם השנייה ואחריה
במלחמת העולם השנייה שירת מק אילרוי על האונייה "אורונסיי", שנפגעה מטורפדו סמוך לחופי מערב אפריקה. הוא עשה חמישה ימים על סירת הצלה לפני שחילצה אותו האונייה הצרפתית "דימון ד'אורוויל". אחרי המלחמה, המשיך לעבוד כרופא אונייה עד לשנות השבעים המאוחרות שלו. הוא מת, בגיל 89, בסארי, אנגליה.

## מורשת והנצחה
בשנת 1990 הנציחה הוועדה למתן שמות אנטארקטיים של הממלכה המאוחדת את שמו של מק אילרוי בפסגת הר. פסגת מק אילרוי מתנשאת לגובה 745 מטרים מערבית למפרץ הוסוויק וקילומטר וחצי דרומית למאונט בארן, ג'ורג'יה הדרומית.

## קישורים חיצוניים
* ביוגרפיה של ג'יימס מק אילרוי באתר קולאנטארקטיקה
* הספד לג'יימס מק אילרוי באתר אנדיורנס
* 

## הערות שוליים

קטגוריה:רופאים בריטים
קטגוריה:אנטארקטיקה: מגלי היבשת
קטגוריה:בריטים שנולדו ב-1879
קטגוריה:בריטים שנפטרו ב-1968
אוניברסיאדת באפלו (1993)

**[[אוניברסיאדה|אוניברסיאדת הקיץ ה-17]]** נערכה בבאפלו, ארצות הברית ב-1993; טקס הפתיחה והמשחקים נערכו באצטדיון האוניברסיטאי שנבנה לקראת האירוע. במשחקים השתתפו כ-3,300 ספורטאים.

באוניברסיאדה זו נערכו תחרויות ב-12 ענפי ספורט: אתלטיקה (43 תחרויות), בייסבול, התעמלות מכשירים (14 תחרויות), טניס (5 תחרויות), חתירה (13 תחרויות),  כדורמים, כדורסל (2 תחרויות), כדורעף (2 תחרויות), כדורגל (2 תחרויות), סיף (10 תחרויות), קפיצה למים (8 תחרויות) ושחייה (34 תחרויות).

סך הכול הוענקו 410 מדליות, מתוכן 73 לארצות הברית. 

## טבלת המדליות (חלקית)

## ספורטאים מישראל באוניברסיאדה
### אתלטיקה
* עדנה לנקרי-שומיק סיימה במקום שישי בריצת 1500 מטר בתוצאה של 4:15.32 דקות

## קישורים חיצוניים

* תוצאות התחרויות

1993
קטגוריה:1993 בספורט
קטגוריה:תחרויות ספורט בארצות הברית
קטגוריה:מדינת ניו יורק: ספורט
קטגוריה:באפלו: ספורט
אמנון לוטם

**אמנון לוטם** הוא מדען מחשב ישראלי, זוכה פרס גדל לשנת 2014.

## קורות חיים
לוטם קיבל תואר ראשון במתמטיקה ובמדעי המחשב באוניברסיטת תל אביב, תואר שני במדעי המחשב באותה אוניברסיטה ודוקטורט באוניברסיטת מרילנד בהנחייתו של דנה נאו (Dana Nau). במהלך לימודיו הציע מרצה הקורס על בסיסי נתונים, מייק פרנקלין, לשפר את האלגוריתם של פגין לקיבוץ (אגרגציה) מידע. לוטם שיפר את האלגוריתם וכתב יחד עם פרנקלין מאמר שמציג את האלגוריתם המשופר ואת המסגרת התאורטית לכך.

מילא תפקידי מפתח במספר חברות הייטק: אמדוקס, Estimotion ו-Skybox. מחקרו עוסק בבינה מלאכותית ובטכניקות סימולציה ומידול.

בשנת 2014 זכה בפרס גדל יחד עם רונלד פייגין ומוני נאור על מאמר שפרסמו יחד.  המאמר מציג אלגוריתם סף לקיבוץ מידע ממקורות שונים ומספק מסגרת לתכנון וניתוח אלגוריתם מסוג זה.

## קישורים חיצוניים

* הודעה על הזכייה בפרס גדל
* הודעה באתר אוניברסיטת מרילנד

## הערות שוליים

קטגוריה:ישראלים זוכי פרס גדל
קטגוריה:מדעני מחשב ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת מרילנד
קטגוריה:ישראלים שנולדו במאה ה-20
יוסי רווה

**יוסי רווה** (נולד ב-1952) הוא קצין צה"ל במילואים בדרגת תת-אלוף, פיקד על המכללה הבין-זרועית לפיקוד ולמטה, על עוצבת עמוד האש ועל חטיבה 188.

רווה התגייס לצה"ל ב-1971 ועשה את מרבית שירותו בחיל השריון. הוא שירת כקצין בחטיבה 7. במלחמת לבנון הראשונה שירת כקצין אג"ם אוגדה 36. לאחר מכן סיים קורס מפקדי גדודים, פיקד על גדוד שריון ועל מגמת שריון בקורס מפקדי פלוגות. ב-1987 מונה לקצין אג"ם של מפקדת חילות השדה ובתחילת 1989 למפקד חטיבה 188.

ב-1991 קודם לדרגת תת-אלוף ומונה למפקד אוגדה 560 בפיקוד הדרום תפקיד בו שירת עד 1993. בהמשך שירת כסגן ראש אגף התכנון, היה חבר מטעם צה"ל בוועדת הליווי לתוכנית "ישראל 2020 צה"ל)", תוכנית אב לישראל בשנות האלפיים. ב-1996 מונה למפקד המכללה הבין-זרועית לפיקוד ולמטה. שימש כסגן מפקד גיס 441. בתפקידו האחרון בשירות הקבע שירת כנספח צבאי בסינגפור. השתחרר ב-2003.

## הערות שוליים

קטגוריה:תתי-אלופים בצה"ל
קטגוריה:מפקדי חטיבה 188
קטגוריה:מפקדי עוצבת עמוד האש
קטגוריה:נספחים צבאיים ישראלים בסינגפור
קטגוריה:חיילי חטיבה 7
קטגוריה:חיילי חיל השריון במלחמת יום הכיפורים
קטגוריה:חיילי צה"ל במלחמת לבנון הראשונה
קטגוריה:ישראלים שנולדו ב-1952